
Положения 


пионертнэнь ды школьниктнень Всесоюзной 
оборонной соревнованиятнеде 1940 иестэ 


Пионертнэнь ды школьниктнень 
Всесоюзной оборонной соревнова- 
ниятнень ютавтыть ВЛКСМ-нь ЦК-сь, 
ВЦСПС-сь, СССР-нь Осоавиахимень 
ЦС-сь, Красной крестэнь ды Kpac- 
ной  полумесяцэнь Исполкомось 
сень кисэ, штобу: 


а) келейстэ развернуть массовой 
оборонной роботанть школатнесэ, 
организовамс оборонной кружокт, 
командат, тонавтнемс гражданской 
войнань историянть, вождьтнень ды 
Рабоче-Крестьянской Якстере Ар- 
миянь организатортнэнь — Ленин, 
Сталин, Ворошилов, Фрунзе ялгат- 
нень биографияст, ютавтнемс беседат 
Якстере Армиянть ды Военно-Мор- 
ской Флотонть эрямодост ды тонавт- 
немадост; 


6) охватить седе ламо пионерт 
ды школьникть „Ворошиловский 
стрелок“, „Юный ворошиловский 
стрелок“, „Готов к ПВХО“, „Будь 
готов к санитарной обороне“, „Го- 
тов к санитарной обороне“ значок- 
тнень лангс нормань максомань 
анокстамосочть ды нормань максо- 
масонть; 


в) вовлечь седе ламо пионерт ды 
школьникть соревнованиянтень. 


Соревнованиянь 
ютавтомань порядокось 


Оборонной соревнованиятнесэ 
может участвовать эрьва тонавтни- 
цясь 5-це классто саезь 10-це классос. 

Соревнованиятне ютавтовить кав- 
то группава: 

1-це группась—5-це, 6-це, 7-це 
классонь тонавтницятне; 

2-це группась—8-це, 9-це 10-це 
классонь тонавтницятне. 

Васенце группанть туртов сорев- 
нованиятне ютавтовить оборонной 
роботань вете видэнь коряс: лед- 
нема, ПВХО, связь, военной топо- 
графия ды ГСО. | 

Омбоце группанть TYpTOB—KOTO 
видэнь коряс: леднема, гранатомета-` 
ния, ПВХО, связь, военной топо- 
графия ды ГСО. 


Примечания: 1. Гранатометани- 
янть коряс упражнениясь сови лед- 
неманть коряс программантень. 
2. Связень ды военной топогра- 
‘фиянь упражнениянть теи вейке 
команда (4 ломать). 


Пионертнэ ды школьниктне, ко- 
нат невтсть сех вадря результатт 
внутришкольной соревнованиятнесэ, 
комплектуются школань сборной 


командас, конатне аштить 5 ледни” 
цясто (те числасонть 2-це группань 
З гранатометчикть), 4 ломаньстэ 
ПВХО-нь коряс, 4 ломаньстэ свя- 
зень ды топографиянь коряс ды 
4 ломаньстэ ГСО-нь нормативтнень 
коряс. 


Истямо составсо (34 ломань— 
17 1-це группанть пельде ды 17 
2-це группанть пельде) школьной 
командатне. участвуют районной со- 
ревнованиятнесэ. Школась, конась 
не выставил команданть соревно- 
ваниянь кодамояк вейке видэнть 
коряс, районной соревнованиятнесэ 
участияс недопускается. 


Районной соревнованиятнесэ коч- 
кить соревнованиянь участникнень, 
конат занясть васенце таркат лед- 
неманть, ПВХО-нть, ГСО-нть, воен- 
ной топографиянть ды связенть 
коряс, ды комплектуют сынст райо- 
нонь сборной командас областной, 
краевой ды автономно-республикан- 
ской соревнованиятнесэ участиянть 
туртов. 


Республиканской соревнованият- 
несэ участвуют сборной командатне, 
конат скоплектованнойть областной, 
краевой ды автономно-рспубликан- 
ской соревнованиянь сех вадря 
участниктнень эйстэ. 


Всесоюзной оборонной соревно- 
ваниятнесэ участвуют 1-це ды 2-це 
группань сборной командатне эрь- 
ва союзной республиканть пельде 
ды команда железнодорожной тран- 
спортонь: школатнень пельде истя- 
мо составсо: 

Ледницянь 2 командат ветень-ве- 
тень-ломань эрьва группасонть. 

ПВХО-нь 2 командат нилень-ни- 
лень ломаньстэ. 

Связень ды топографиянь 2 ко- 
мандат нилень-нилень ломаньстэ ды 
ГСО-нь 2 командат нилень-нилёнь 
ломаньстэ, 


Примечания. (Соревнованиянь 
эрьва видэнть коряс должен улемс 

вейке запасной. Всесоюзной 
соревнованиятнесэ республиканть 
пельде должны улемс 36 ломань, 
сынст ютксо командань началь- 
никесь, политрукось ды 2 тренерт. 


Всесоюзной оборонной соревно- 
ваниятнес эрьва командась сы на- 
чальникенть ды политруконть мар- 
то прявтсо. Командань начальни- 
кенть ды политруконть утверждают 
союзной республиканть ВЛКСМ-нь 
LIK-cb ды осоавиахимень советэнь 


президиумось. 
Внутришкольной, районной, об- 
ластной ды республиканской 


(РСФСР-денть башка) соревнова- 
ниятнеде полной отчетонть кучить 
Всесоюзной оргкомитетсь республи- 
канской соревнованиятнень прядо- 
мадост:· мейле 5 чинь ютазь. 


Примечания. РСФСР :ганть вну- 
тришкольной, районной, област- 
ной, краевой ды автономно-рес- 
публиканской соревнованиятнеде 
отчетнэнь кучить Всесоюзной орг- 
комитетс вете чинь ютазь област- 
ной, краевой, автономно-републи- 
канской» соревнованиятнень пря- 
домадонть мейле. 


Соревнованиятнень 
анокстамось 


1939 иень декабрянь 1-це чис- 
тэнть саезь пионерской отрядтнэсэ 
ды кластнэсэ развертывается школь- 
ной соревнованиятнес анокстамонь 
роботась: организуются оборонной 
кружокт, косо ютавтови оборонной 
значектнень лангс нормань максо- 
мантень анокстамось, комплектую- 
тся командатне ды ютавтыть сынст 
тренировканть. Итогокс кармить 
улеме башка видтнэнь коряс внут- 
ришкольной соревнованиятне (лед- 


немась, гранатометаниясь, ПВХО-сь, 
ГСО-сь, связесь ды военной топо- 
графиясь). 

Школасо пионертнэнь марто заня- 
тиятнень ютавтомо привлекаются 
командиртнэ ды красноармеецтнэ, 
педагогтнэ, родительтне, шефству- 
ющей предприятиянь . комсомолец- 
TH3. Соревнованиятненень анокста- 
монть коряс ды сехте пек леднема 
тевенть коряс должны ютавтовомс 
ансяк взрослойтнень руководстваст 
ало, конатнень ули специальной под- 
готовкаст. 


Соревнованиянь ютавтомань 
сроктне 


1. Школьной соревнованиятне— 
1940 иень февралень 10-це чистэ 
23-це чис. 


2. Районной соревнованиятне— 
1940 иень мартонь 15-це чисто 25-це 
чис. 


3. Областной, краевой, автоном- 
но-республиканской соревновани- 
ятне— 1940 иень апрелень 20 чис- 
тэ маень 1-це чис. 


4. Республиканской соревнова- 
ниятне— 1940 иень июнень 25-це чи- 
стэ июлень 5-це чис. 


5. Всесоюзной соревнованиятне— 

1940 иень августонь 1-це чистэ 
13-це чис. 

Областной, краевой соревновани- 
ятне ютавтовить заочна. 

Башка школатненень, конатне ва- 
соло аштить районной центрадонть, 
разрешается участвовать районной 
соревнованиятнесэ заочна. 

Союзной республикатне, конат- 
нень арась возможностест ютавтомс 
соревнованиятнень весе участникт- 
нень тердезь, ютавтыть соревно- 
ваниятнень заочна. 

РСФСР-нь соревнованиятне ютав- 
товить заочна. 


Соревнованиятнесэ 
руководствась 


Соревнованиятнень ютавтоманть 
ды школьной, районной, областной 
ды республиканской соревнованият- 
несэ первенствань определениянть 
кис создаются оргкомитетт. Ком- 
сомольской ды профсоюзной орга- 
низациянь. Осоавиахимень, Красной 
крестэнь ды Красной полумесяцэнь, 
народной образованиянь отделэнь 
ды местной печатень представитель- 
тнестэ. Оргкомитетнэнь эйсэ соз- 
даются судейской коллегият. Сорев- 
нованиянь эрьва видэнть коряс 
оргкомитетэсь утверждает главной 
судьят. 


Первенствань определениясь 
ды призтнэ 


Всесоюзной первенствась опреде- 
ляется кода весе видэнь комплекс- 
тнэнь коряс, истяжо соревновани- 
янь башка видтнэнь коряскак. 


Общей первенствась определяет- 
ся олимпийской системанть коряс, 
лиякс мерезь, 1-це ды 2-це башка 
соревнованиятнесэ занязь таркат- 
нень сумманть Kopsc. Соревнова- 
ниянь башка видтнэнь коряс пер- 
венствась определяется истя жо 
упражнениятнесэ занязь таркатнень 
коряс. 


Командась, конась пам KOM- 
плекссэ занясь васень тарка Союз- 
сонть, награждается Оборонань 
наркоматонь переходящей приз- 
сэнть—знамясо ды питнев подарка- 
со 5000 целковоень сумма лангс. 


Командась, конась занизе омбоце 
тарканть, награждается ВЛКСМ-нь 
ЦК-нь переходящей призсэ—зна- 
мясо ды питнев подаркасо 3000 
целковоень сумма лангс. 


Командась, кона занизе колмоце 
тарканть, награждается Осоавиахи- 
мень ЦС-нь, Красной крестэнь ды 
Красной полумесяцэнь Исполкомонь 
переходящей призсэ—столь лан- 
гонь чассо ды питнев подаркасо 


3000 целковоень сумма лангс. 
Командась, кона занизе нилеце 
тарканть, награждается ВЦСПС-нь 
призсэ—кубоксо ды питнев подар- 
касо 2500 целковоень сумма лангс. 


Командатне, конат занизь васень 
колмо таркатнень соревнованиянь 
башка видтнэнь коряс, награжда- 
ются Оборонань наркоматонь, 
ВЛКСМ-нь ЦК-нь, ВЦСПС-нь, Осо- 
авиахимень ЦС-нь, Красной крес- 
тэнь ды Красной полумесяцэнь 
Исполкомонь призтнэсэ. 

Весе упражнениятнень коряс сех 
вадря индивидуальной результат- 
нэнь кисэ устанавливаются личной 
призт. 


ed 

Н. Г. ЧЕРНЫШЕВСКИЙ 


Великой русской писателесь ды 
публицистэсь, выдающейся мысли- 
телесь, революционерэсь-демокра- 
тось-—-Николай Гаврилович Черны- 
шевский шачсь 1828 иестэ. Весе 
эрямозо Чернышевскоень ютась 
человечествань оля-чинть ды часи- 
янть кисэ бороцямосонть. „Сонзэ 
сочинениятнесэ маряви классовой 
бороцямонь дух... Сон ульнесь капи- 
тализмань замечательно глубокой 
критикекс, апак вант эсензэ утопи- 
ческой социализманть лангс“ (Ленин, 
т. XVIL, стр. 342). Васня „Отечест- 
венные записки“, мейле „Современ- 
ник“, журналтнэнь редактировазь, 
Чернышевский наяв кортась крепо- 
стнической строенть, рабстванть 
каршо. Маркс пек сэрейстэ оценил 
Чернышевскоень. Марксонь валонзо 


0, 


коряс, Чернышевскоень роботанзо 
„алкукс теить честь Россиянтень“. 

Пек покш роль налксесь Черны- 
шевский прок литературань ды 
искусствань теоретик. Сонензэ при- 
надлежат искусствань эрьва кодамо 
зярыя глубокой исследованият. 
Чернышевский является „Мезе те- 
емс“ замечательной романонть ав- 
торокс, конась пропагандирует рево- 
люционной демократиянь социаль- 
ной идеятнень, 

Эсензэ революционной деятель- 
ностензэ - кисә Чернышевскоень 
жестокойстэ преследовал инязо- 
ронь правительствась. Сон ульнесь 
подвергнут дикой церемонияс— 
„гражданской казняс“, судязель си- 
сем иес каторгас ды Сибирев веч- 
ной поселенияс. Кулось Н. Г. Чер- 
нышевский 1889 иень октябрясто. 


Q 


SS 


© 


Михаил Юрьевич Лермонтов 


Ськамонзо парусось` ашолды 
Морянь голубой тумансонть... 

Ки а содасынзе неть чудесной 
строкатнень, ки эзинзе маря „Боро- 
дино“, „Воздушный корабль“, „Три 
пальмы“, „Горные вершины“ стихо- 
творениятнень! Неть стихтнень лов- 
нынзе минек масторонь сермас 
содыця эрьва ломанесь. Сынст вечк- 
сызь ды тонавтнить, ловныть ды 
морыть покштнэ ды эйкакштнэ. 

Неть стихтнень сермадынзе гени- 
альной русской поэтэсь Михаил 
Юрьевич Лермонтов. 

Ней минек масторось тешксты 
125 иеть „Лермонтовонь шачома 
чидензэ мейле. Кавто иеде мейле жо 
топодить сядо иеть сонзэ кулома- 
донзо мейле. А кувать, пека кувать 
эрясь Лермонтов! 

Лермонтов эрясь ды роботась ве 
шкасто великой русской поэтэнть 
Пушкинэнь марто; сон Пушкиндэ 
мейле эрясь ансяк ниле иеть. Сынст 
куломаст ульнесть вейкеть; кавонест 


кулость се шкань инязоронть— 
иколай Первоень подлой слугат- 
нень кедте, 


Шкась ульнесь пек стака. 

Инязорось Николай Первой ды 
сонзэ малавиксэнзэ повасть олянь 
эрьва меленть ды зверь ладсо 
преследовали эрьва ломаненть, ки 
смелгалесь евтамс хоть вейке вал 
инязоронть ды вельможатнень 
каршо. 


Ламо передовой ломать ульнесть 


- казненнойть. Ламот панезельть ва- 


соло, дикой крайс—емамо-чис. Тю- 
рьматне ульнесть пешксеть. 

Крестьянтнэ ульнесть помещи- 
кень собственностекс. Помещиктне 
могли тейнеме мартост эрьва мезе, 
мезе ансяк сакшнось прязост. Ло- 
матне кулсесть тыщань-тыщань, 
кулсесть вачо-чиде, казямо угнете- 
НИЯДОНТЬ. 

Лермонтов эйкакш-пингева мар- 
синзе покштнэнь евтнемаст рузонь 
васенце революционертнэде-декаб- 
ристнэде, конатнень казнинзе иня- 
зорось. Сон марясь ды нейсь, ко- 
дамо стака крестьянтнэнь эрямост 
помещикень гнетонть ало. 

Сонзэ, кода Пушкинэньгак, риз- 
нэсь седеезэ, секс што сон не мог 
мезеяк тееме сень TYPTOB, штобу 
шождалгавтомс TE эрямонть. 

Лермонтовнэнь ульнесь визькс 
эсензэ современниктнень кисэ, конат 


Лермонтовонь рисунказо. 


неизь, кода пишти народось, ды 
кадновсть спокойнойкс, 


_ 1830 иестэ Франциясо ульнесь 
революция. Лермонтовнэнь сестэ 
ульнесть кемготово иеть. 

Сон псистэ приветствовал вос- 
ставшей. народонть: 

Таго масторонк кисэ стиде, 

Тынь, пандонь коштан орелтнэ, 

Ды одов прасть тынк кежень 

псиденть 

Самодержавиянь цератне, 

Ды вериявтозь олянь знамясь 

Появась тей... 

Сестэ жо сон обратился декабрист- 
нэнень, конат томавсть Сибирень 
тюрьматнесэ. Сон тердсь сынст 
мужествас: 

Ловов масторонь тынь церат, 

Мезекс комавтынк тынь 2Cb 

прятнень, 


Мезекс? Еми ведь тынк тирансь, 

Кода емсесть весе тирантнэ. 

Тиранось—те инязорось. Лермон- 
тов ненавидел инязоронть, ненави- 
дел сонензэ весе верной ломатнень 
ды икеле пелев евтызе сынст 
гибеленть. 


‚ Эйкакш-чива Лермонтов ульнесь 
Кавказсо ды пингезэнзэ вечкизе те 
краенть. Тосо те шкастонть уль- 
` несь война: рузонь инязорось по- 
корял кавказской ВОЛЬНОЙ 
народтнэнь. 


Казак. Рисункась Лермонтовонь. 


Знярдо сермадсь Кавказонь сю- 
пав ды суровой природанть, Лер- 
монтов вечкевиксстэ евтнесь те 


ной ломатнеде, конат бороцясть 
эсест независимостенть кисэ. 

Сон пек ламо сермадсь CTHXT, HO 
аволь весень печатась. Пушкинэнь 
великой талантонть седейшкава веч- 
кезь, сон арсесь, што печатамс эря- 
ви ансяк истямо стихт, конатне 
могут улемс равнойкс Пушкинэнь 
стихтнень марто. 

1837 иень февралень 8-це чистэ 
Пушкин куломс ранязель дуэльсэ 
ды февралень 10-це чистэ сон 
кулось. 

Народонь покш толпатне горя- 
со аштесть кудонть вакссо, косо 
кулось великой народной поэтэсь. 
Народось мольсь тозонь, штобу 
чатьмонезь валомс эсензэ горянзо, 
вечкеманзо замечательной ломанен- 
тень ды невтемс ненавистензэ иня- 
зоронтень ды сонзэ правительстван- 
тень, конат чавизь Пушкинэнь. 

Неть печальной читнестэ Петер- 
бургонть эзга кармась кедьстэ-кедьс 
якамо стихотворения, кона серма- 
дозель Пушкинэнь куломанзо коряс: 

Кулось поэтэсь! —честень уресь— 

Молвань рудазонть потс ваясь, 

Мештесэнть киве, мельсэнть 

туремс. 
бажазь, новольсь коштан 
прясь!.. 

Эссе кирде оймесь поэтэнть 

Эрямонть, свал покордавозь, 

Сон стясь икелень ладсо светэнть 

Мелензэ карто... ды чавозь! 

Неть стихтнень авторокс ульнесь 
комсь кавтово иесэ Лермонтов. 
Од поэтэсь гнев ды ненависть 
марто сеересь Пушкинэнь палачт- 
нэнень, псистэ обличал оля-чинь 
врагтнень, грозясь тенст: | 

Ды тынь а шлясынк весе равжо 

верьсэнк · 

Поэтэнть валдо верензэ! 

Стихтнень салава сермалесть вей- 
ке-вейкень пельде ды кедьстэ-кедьс 


Пек 


Лермонтовонь кудынезэ Пятигорскойсэ. 


Курок сынь пачкодсть инязоронть 
кедьс. Лермонтовонь арестовизь ды 
панизь Кавказов. 

_ Весеменень чаркодевсь, што Лер- 
монтовонь кучизь BOMHAB, пуля алов 
сень кисэ, штобу избавиться сонзэ 
PACTS. 

Кавказсо Лермонтов эрясь сек- 
сес, Тосо сон сермадсь ламо стихт 
ды „Песня про купца Калашнико- 
ва“ замечательной поэманть. Врагт- 
не просчитались, сон эзь ема. Пе- 
тербургов сон велявтсь уш знаме- 
нитой поэтэкс. Сонзэ коряс ламо 
кортасть, од ломатне ловность COH- 
39 пленительнойстэ гайгиця, ванькс 
стихтнень, конат пешксельть арсе- 
мадо ды поэзиядо. 

Но Петербургсо Лермонтовнэнь 
эрямс эзь саво. Икелень ладсо сон 
нейсь перть пельга произвол ды 
насилия народонть лангсо. 


Эсензэ стихтнесэ Лермонтов об-. 


личал инязоронть ды дворянтнэнь, 
народонть жо тердсь оля-чинть ки- 

сэ бороцямо. Инязорось одов мерсь 
кучоманзо поэтэнть Кавказов. 


Ды вана одов ки лангсо! Одов 


Кавказ! 

Сон кувать ардсь станциясто-стан- 
цияс, ламо чить ардсь покш мас- 
торонть трокс. 

Сон арсесь родинадонть, наро- 
донь сэпей эрямодонть, эсензэ ча- 
сиявтомо судьбадонть. 

Инязоронь строенть пингстэ ве- 
се талантливой писательтненень ста- 
ка ульнесь роботамось: кодак ан- 
сяк сынь ушолесть кортамо оля-чи- 
денть, кодак ансяк сынь кармакш- 
ность аштеме народонть кисэ, сынст 
бажасть седе курок убрать. 


Истя тейсть Пушкин марто. Ис- 


тя тейсть Лермантов мартояк. 
1841 иень июлень 24-це чистэ 
Лермонтов чавозель дуэльсэ Пяти- 
горскоенть вакссо. 
Те дуэленть подстроили инязо- 
ронь слугатне. Чавицятне топав- 


тызь эсензэ инязоронть ды COH39 
подлой слугатнень настойчивой же- 
ланияст. 

Лермонтов весе седейсэнзэ веч- 
кизе эсензэ родинанть, эсензэ на- 
родонть. Сон эрясь народонть ки- 
сэ ды сонзэ туртов сермадсь эсен- 
зэ страстной, гпевной ды ризксэв 
стихензэ. Сон ульнесь алкуксонь 


великой народной поэтэкс. Ды секс 
сонзэ кувалт памятесь карми эря- 
мо пингеде-пингес. 

Сон кемсь эсензэ народонть ве- 
ликой ды валдо сыця шкантень ды 
жаднойстэ бажась сонзэ эйс, прок 
узникесь бажи оля-чинтень. 


Г. Эйхлер. 


- 


Лермонтовнэнь памятникесь Пятигорскоенть маласо. 


М. Ю. Лермонтов. 


Прощай, тон, апак шля россия 


Прощай, тон, апак шля Россия, 
Урень мастор. бояр мастор, 
Тыньгак, голбой мундиртнэ, кие 
Мери народнэнь кирдемс кор. 
Паряк тонь ине азортнэде 


Кавказонь пандтнэ экшс кекшан, 
Сынст пшти сельмедест, пшти 
пиледест 


Ды пансемадост оргодян. 


Мон лисян ськамон ки лангс васолов 


Мон лисян чаво ки лангс васолов; 
Сувонть пачк верьгумав кись цитни; 
Весь сэтьме. Паксясь пазонть 
кунсолы, 
Ды тештесь теште марто кортни. 
Мазы-чи, кенярдкс менеленть эйсэ! 
Валы моданть сэнь валдонь сия... 
Мекс жо монь истямо ризкс 
седейсэнь? 
Кинь учан? Или тень жаль кияк? 
Уш местькак а максы тень эрямось, 
Ды ютазенть тунь а жалян мон; 


Мон вешнян оля, вешнян оймамо, 
Монь мелем мадемс ды ваямс онс!. 
Но а калмонь кельме мадемесэ' 
Пингень-пингс матедевемс мелем, 
Штоб эрямонь вийть улест 
‚ мештесэнь 

Ды, лексезь, кепсевель бу мештем. 
Штобу вальгей кармаволь пилезэнь 
Вечкемадо моронь морамо, 
Штобу шалнозь комаволь 

| вельксэзэнь 
Пингень-пингс пижолдыця тумо. 


Гетень коряс 


Сэрей пандо прятне 
‚Удыть кулыкс веть, 
Сэтьме яндаватне 
Леткеде пешксеть. 
А чельки килангось, 


А сорныть лопат... 
Ва, учок аламгес— 
Ды тонгак оймат!.. 


Эрзякс сермадынзе П. Гайни, 

Те весе кискась чумо, те сон, 
прахонь саема, совавтызе Демкань 
сезэнь, косо сон еще вестькак ара- 
сель. Сундирьгадсь уш, пиже виресь- 
как ваясь чокшнень сувс, но вана 
виренть крайс Демка кодаяк а ли- 
севи, Хоть авардть! Авардевельгак 
Демка—визькс, покш уш ней, те 
иене колмоце класс мик прядсь. 
Шут кандызе нумолонтькак Демка 
мезень икельга. Ну, содазь, кискат- 
нень обуцяст—нумолонть мельга, 
Демка—кисканзо мельга, и чиить 
утякстозь, колмонеск вирень-вирень 
трокс. Чумонзояк Демкань иляк 
муе: арази сасави тензэ налтокс 
ливтиця кисказо? Кадовсь Дем- 
ка. Вот ней и яки вирьганть ська- 
MOH30, 

Виресь, кона чить пешксель шалт- 
то ды нармунень гайги вайгельде, 
кармась оймамо. 

Сизесь Демка, эряви оймсемс. Сас- 
то новольсь пиже куракш алов чув: 
то прясто празь мелень лопатнень 
лангс. Ульнесь чевте, прок тарка 
лангсо. Лопатнестэ качадсь кушта- 
мо чине. Сон мадсь кунст ды вансь 
сэнь менелентень. 

Косто-бути виренть потсто чова 
вайгельсэ онгозевсь киска, каршо- 
30H30 эчке вайгельсэ отвечась OM- 


и.Брыжинский N 

боце. Демка пштилгавтынзе пилен- 
зэ, кунсолось. Мейле велявтсь пе- 
кензэ ланГс, чуро куротнень юткова 
вансь чоподантень. 

Тарадтнэ пачка ёндолкс кивчкадсь 
толнэ. Кие-бути кавксть састыне 
вешкезевсь ды манизе вейке онгиця 
кисканть; омбоцесь жо яла онгсь 
ды онгсь эчке вайгельсэнзэ. Демка 
кунсолозевсь. Ды маряви тензэ, прок 
знакомой те онгомась. 

— Аштека, те ведь, Казбек, —арсесь 
сон таркастонзо стязь. Апак шума 
сыргась липаиця толнэнтень. Ней 
парсте тензэ неявсь апокш кудыне 
баня вальма марто. Кудынентень 
зярыя шагань апак пачкоде. Демка 
пелезевезь лоткась а покш куракш 
экшс. Эрьва ёндо кудось ульнесь 
нежалезь эчке нежесэ. Тей Демка 
вестькак эзь пачколе, вестькак эс- 
се нее сонзэ. Састынька стясь ды 
кармась молеме валдомтозь вальман- 
тень, арсесь ваномо, кие тосо. Кудо 
бокасто лиссь сэрей раужо киска, 
пштилгавтынзе стядо пилензэ, лот- 
кась ве таркас. Демкаяк лоткась 
ды пекше лопатнень пачк ваны 
лангозонзо. 

— Казбек!-—салава вайгельсэ cep-: 
гедсь  кискантень.—Казбек! Кис- 
кась, содавикс вайгеленть марязь, 


штердезевсь ёлганя пулосонзо ды 
кирекс ёртовсь Демканень. Сон 
кутмордызе кисканзо, вадяшизе чев- 
те кирганзо; кискась жо вечкемань 
кисэ нолштызе азоронзо чамас. 
Демка варштась вальмаванть ку- 
донть потс. Кавто ломать —вейкесь 
алкине, эчкине, тейтерь, омбоцесь 
седе сэрей,— цера лисильть кенк- 
шка. Демка седе курок куракш 
экшс, Казбек прась боказонзо. Ку- 
рок сынст вакска ютасть кавто 
сулеень кондят ломать. Тейтересь 
лавтовонзо трокс кандсь кавто 
сюросо палка, церась жо—мезе бу- 
ти вишкине, лапужа. 
‚ — Кевейкее час, мерят, шказо?— 
пачкодсь Демкань пилес казямо 
вайгель. 


— Кенердяно, — чова вайгельсэ 


отвечась омбоцесь. — Юты ровна 
кемгавтово чассто. 
Казбек ирнэзевсь ютыцятнене 


лангс,арсесь онгомо,но Демка комась 
пилезэнзэ ды кежейстэ: „нельзя!“ 

— Тык мерят велявтомастонть?—- 
цють пачкодсь Демканень,—тар- 
кась седе а ков... 

Вить ендо марязевсь паравозонь 
коське свисток. 

— Кемгавтово чассто... велявто- 
MaCOHTb...—YBHOCb пилесэнзэ. — Ме- 
зе жо те? Ах, ды кемгавтово чассто 
веть сынст веленть вакска юты ско- 
рой поездэсь. Таго мезекс Te— 
велявтомастонть?.. 

Демка содасы: велявтомась- косто 
поездэсь велявты апокш панды- 
ненть экшстэ, туи алов пандт, ды 
косо улкоть теевкшнесь крушения. 
Кодаяк превстэ а лисить щепкакс 
тапазь вагонтнэ, откос алов куцясо 
видезь сюрось. Хоть и ремонтиро- 
визь чугункань кинть сеске, хоть 
и поездт таго якить, яла теке Дем- 
канень жальть кавто кондуктортнэ, 
конат чавовсть сестэ. Ней жо—ско- 
рой поездтэнть толковить... Лия 


тевесь, бути Михал дедязо толко- 
ваволь, сонензэ можна, сон железно- 
дорожной сторож. А ней кодат-бути 
а содавикст вирьстэ лиссть... Арась, 
те а истяк. Чей беглойть неть. Ла- 
мо евтнесь беглойтнеде Демканень 
бабазо. Ну да, нетне беглойть. Сынь 
и вешнить косо чопуда. 

Стясь пильгензэ лангс, варштась 
чопудантень туицятнень ÉHOB. Сынь 
эзть неяво. 

— Значит, туемс эряви вить 
eHoB,—apcecb Демка.—И арасель 
ведь чияк чаркодемась... Краеськак 
а пек васоло. 

Друк прок пицевсь сон: 

— А беглойть ли улкотькак те- 
изь крушениянть? Эрьва кода ба- 
сясть... Арась, Демка тень истяк а 
кадсы|.. 

Варштась тештинекс цитордыця 
кискань сельтнень лангс. — Казбек, 
туинек. 

Чопудастонть лопав тарадтнэ вач- 
колесть чама ланга; сон явнось 
сынст кавто ёнов ды шаштсь сас- 
тыне икелев. Казбек шагадояк эйс- 
тэнзэ эзь кадово. Курок алка ку- 
ротне ютавсть ды сынь совасть сэ- 
рей вирьс. Сэтьместэ аштесть чопу- 
дасонть виде чувтнэ, тештев мене- 
лентень рацяня прянь ёртозь. Мо- 
лемстэ пильгало цятордсть коське 
тарадтнэ. Демка кода маштсь, ка- 
пшась. Кавкстешка уш кенерсь пу- 
пордемс пенькань трокс: мезе теят, 
чопуда. Вана икелензэ мезть бути 
човинеть, сэрейть касыть. Явинзе 
KaBTOB, шагадсь весть, омбоцеде— 
колинкава пильгезэ тусь. Потыксэль 
удалов—омбоцеськак ваясь. Маря- 
ви, кода котатнень потс совась нач- 
ко ды кельме. 

— Болота, —ютась пряванзо, сонсь 
кундсесь перьканзо касыця чейтне- 
нень, арсесь лисеме. 


Кашторгадсть чейтне, кодамо 


бути удыця нармунь либиргадсь 
Демкань велькска. 

Сэрей чувтнэ чуролгадсть, ды 
Демка лисевсь вирь крайс. Чийсь 
васня видьстэ, мейле бокав. Икелен- 
зэ ёртовсь келей лей. Да, те ведь 
Люшка леесь, тезэнь сакшны сон ял- 
ганзо марто экшелямо. Тона бок- 
со—сынст велесь. Ютковаст жо, 
виренть пачк, юты чугункань кись. 
А оно тосо, будкасонть, эри деда- 
зо. Ней, чей, линиянть ванкшны... 

Арсезевезь лоткась Демка берек 
чирес. Тона береконть чиресэ якс- 
терестэ палсть KaBTO тол пандят, 
перькаст маднезельть ломать. Ала- 
шань цяхамось пачкодсь Демкань 
береконтень. 

— Чиемс верев, сэдентень,— 
ютась пряванзо,—а кенерят. Кир- 
нявтсь береконть алов, састо явин- 
зе кавтов чейтнень, навизе васня 
ве пильгензэ, мейле омбоценть. Ве- 
десь, чевтине ды лембе, сеске тен- 
39 кармась грудьга. Сон тусь уеме, 
толпандятненень ёнксонь саезь. 
Казбек уйсь мельганзо. Панарось, 
штанатне начксть, котатне пешк- 
сельть ведьте, увтясть алов. Вана 
пелевидьскак Демка эзь пачкоде, а 
уш `сизесь. Берексто толтнэ яла ма- 
лав сыть, малав... И тунь аволь 
страшна веть уемась. Ансяк вана 
одижатне алов ускить... Вана весть 
копордавсь, омбоцеде... Казбек ике- 
лев тусь... Рангстась Демка месть 
бути, а повни. Берексто кие бути 
скокавтсь, уи эйзэнзэ. Вана кунды- 
зе кедте. Демка берек лангсо. Каз- 
бек сорновтни эсь лангстонзо ве- 
денть, Демка шаты кавто пелев, 
лекси стакасто Кие бути ветизе то- 
лонть ваксс. 

— Эжнек,—мерсь састынька. 

Друк Демка прок сыргойсь: кода 
истя, сон тесэ эжни, а тосо кавто 
ломатне... 

Напустясь чугункань кинть ÉHOB 


чиезь. Мельганзо „Ков тон?“ Ранг- 
стамонть каршо эзь отвеча, чии 
видьстэ деданстэнь. Начко одижась 
педясь телантень, каштордсь, Me- 
шась чиемантень; пильгтне начко 
котатнесэ аштесть теке эрьксэ. 

Вана чатьмониця телеграфной 
столбатнеяк, сэрей насыпенть ланга 
таргавозь кшнинь киськак. Кинть 
бокава бойкасто чии Демка икелев. 

Куйсь насыпенть лангс, ютась 
рельсатнень трокс кинть омбоце 
бокав. Оно неяви фонарь марто 
MONHUA. 

Демка юкснесь котань шнуркат 
нень. Сэрей, нурька сакало марто 
атине кирдсь нуцьканзо икеле фона- 


ренть. | 
Сорнось Демка, лавцкоесть пе- 
ензэ. 
-— Тосо, велявтомасонть... каво- 
нест... 


Демканень седе шождынель, коть 
одижатнеяк начкольть. Сынь чийсть 
кавонест рельсатн ень юткова шпа- 
латнень ланга. Цють кенерсь деданзо 
мельга. Якстере сулика марто фо- 
наресь ертнесь шпалатнень ланга ма- 
линовой валдо. Кись ней ютась 
виренть пачк; кавто ёнганзо аш- 
тесть чатьмонезь сэрей чувтнэ. 
Сэтьме. · 

Казбек Демкасто эзь кадово. 
Васня сонзэ сон овсе стувтокшнызе, 
HO варштавсь удалов —чопудасонть 
прок верьгиз арды мельгаст. 

Еще аламошка, ды сынь улить ве- 
лявтомасонть. Маряви кода кшнись 


састынька эшкеви, цяторды. Еще 
аламодо шаштсть икелев. Чопу- 
дасонть кавто сулейть, раужот, 


чиезь тусть линиястонть бокав, ды 
молить кедьте-кедьс кундазь, прок 
мезеяк арасельгак. 

Вана се таркаськак, косто напус- 
тясть кавтотне. Валдомгавтызе де- 
дазо, ды нейсы Демка: рельсась рель- 
састонть шаштозь бокав; кинть бо- 


y 


касо, песоконть лангсо, аштить кав- 
то варясо ключ ды эчке покш 
лом кавто сюро марто. 

Казбек кежейстэ ирнэсь кавтотнень 
лангс. 

Дедась ютась рельсатнень трокс. 

— Лоткак! Кие моли? 

Молицятне чатьмонить, ютыть ике- 
лев. Цёрась кавалалдо кирдсь тейте- 
ренть. 

- — Или а нейсамизь... 

Лоткадо! Кеденк верев'.. 

Друк тейтеренть кэдьстэ каявсь- 
тол, зэрькстась мезе бути. Дедазо 
чиремсь, правтызе кедьстэнзэ фона- 
ренть. 

— Демка!—кирнэзь вайгельсэ пи- 
жакадсь сон.—Саик... чийть кар- 
ШОНЗО... 

Демка а повнияк, кода каткакс 
кирнявтсь деданзо ваксс, цопадизе 
фонаренть ды напустясь скорой по- 
ездэнть каршо. 

Сеске мезе бути цитнезь ютась 
прянзо велькска, мейле омбоце— 
укскакс бизакадсь, трянкадевсь 
суликантень, ды Демка нейсь фо- 
наренть кавто пельде варят. 

— Чавизь дедань,—ютась пряван- 
зо. — Сволочт... 

А повни, чии икелев. Деданзо 
ваксс кадовозь Казбек онгозевсь 
вайгельсэнзэ. 

— Ансяк бу седе васов кенеремс 
queme... Чей нейсы машинистэсь. 

Варштась фонарентень—толось 
лымби кавто енов: чиемстэ кавто ва- 
рятнева сови кошт. Секень ванок 
мади. Пекстызе ве варянть кедьсэ. 

Якстерентькак пекстыксыльсе— 
валдось а неяви, машинистэсь мей- 
ле а нейсы. Эскельдясь кинть чи- 
рес, сейсь чевте тикшинеть, мендин- 
зе кавтов, пурнынзе ды кармась 
тонгомост варянтень. 

- Велявтомастонть лангозонзо ер- 
товсь цела столба валдо. Грохаезь 

ды пувсезь ардсь рельсатнень ланга 
скорой поездэсь. 

— А нейсы штоли?—Чавсь Дем- 
кань седеезэ, зярдо сон фонаренть 
верев кепедезь чийсь поездэнть кар- 
шо. Ваксканзо лексезь ютась па- 
ровозось ды эшкизе сонзэ вармасо. 

— Ну, эссе нее. 

Вана васень вагонось, вана омбо- 
цесь... Састо, састо арды. Тыжнэсь 
мезе-бути вагонтнэнь ало. Лоткась. 
Вагонтнэстэ кирнявтнесть, дивазь, 
пассажиртнэ, паровозстонть CKO- 
кавтсь ойсэ ваднезь машинистэсь— 
весе чиить сонензэ. Сон, вишкине, 
фонарь марто, ашти ютксост эрьва 
ёндо пирязь. 

— Тосо... рельсатне явозь. 

Веенст напустясть кинтень, ом- 
бонстнэнь Демка ветясь деданзо 
ваксс. Састо валдомтызе сонзэ ча- 
манть. Серой сельмензэ панжа- 
дольть, вансть менельс, кедензэ сю- 
вордазь, ёртозь бокаванзо. Серой 
панарозо верь потсо. Раужо кос- 
тюмсо а покш цёра саизе кедензэ, 
шупизе пульсонть. 

А васоло эйстэдест ирнэсь киска. 
Валдомтызь се тарканть— Казбек 
кирьга пакшто кирди кунст празь 
кирныця ломань. 

— Вана вейке сволочесь! —ран- 
гстась Демка. 

— А тейтересь ведь оргодсь... 

Кие бути сэрей, военной гимнас- 
теркасо, наган марто, тердизе 
кисканть, приказась стямс ды мо- 
лемс мадезентень. Казбек ирнэзь 
напустясь ве ёнов. 

Кандсть носилкат, саизь деданзо 
вагонс. Ал кеверсь Демкань кирьга 
парезэнзэ— жаль дедазо. Лоткась 
ды а сыргави. таракастонзо. 

Васоло казямо вайгельсэ онго- 
зевсь киска, Демка кунсолозевсь: 

— А истяк. 

Евтась теде военной гимнастер- 
касо ломанентень, тона еще вейке 


эсензэ кондямо сайсь ды тусть 
кавонест кискань онгоманть ÉHOB. 


Боксо, фонарень тол валдонть 
вакссо, марявсть кальцяить кшнисэ, 
витнить кинть. А васоло эйстэдест 
аштесь поездэсь электричествань 
валдосо валозь вальма марто. 


Васолдо кить-бути сеересть Ала- 
мо шкань ютазь чопудастонть лиссть 
колмо. Кепедизе Демка фонаренть 
верев ды неи: кавто военной ло- 
матне, кедьсэ наганонь кирдезь, 


ветить оргодезь алкине тейтеренть. 
Ды ульнеськак ней сон пельс тей- 
терь, пельс цера: пацясо, кофтасо, 
юбканть таркас штанат, сетненьгак 
Казбек ·колинка видьс сезинзе. 
Ирнэзь мельгаст шагась Казбек. 
Демка мольсь малазонзо. Вадяшизе 
эчке кирьганзо, кутмордызе. 

Чи лисема ёно маконь цветсэ 
кирвайсь зорясь. Кие бути виев, 
ашо панарсо, саизе Демкань эсь 
кедезэнзэ ды кандызе валдо вальма 
марто вагононтень. 


БАБА 

Сексень равжо поранё _ 
Эйкакшт морасть морыне:. 
Эрьва чистэ мольсь пиземь, 
Сон меленек мольстизе, 

Ашо лов, ашо лов, 

Ацавт минек вальмалов! 
Валске марто эйкакшт стясть, 
Сеске вальмава варштасть, 
Варштасть вальмава ушов — 
Тосо моли ашо лов, 

Ашо лов, ашо лов, 

_ Пакшонь-пакшонь пры алов. 
Мазыль валскесь. велесэнть: 
`Ульцясь ашо, менельсь сэнь, 
Кардазтнэсэ скалт парасть, 
Ловонь блескат алов прасть. 

Ашо лов, ашо лов, 

Сееднестэ прак алов! 
Эйдтне шушмот кевересть, 
Кудынеть, ломать тейнесть, 
Кедень теткезь сэрьсэ прасть—- 
Ловонть лангс сулейть каясть. 

Ашо лов, ашо лов, 

Виевнестэ прак алов! 
Ансяк ловось пек пицесь, 
Эрьва козонь сон эцесь; 

Гала пряшка погода — 
Кургонь автемс а кода. 
Прак, прак, ашо лов, 
Эйкакштне „пстидизь“ кудов. 
E 


(Евкс) 


Телень вейке чистэ ашо нумолкайне 

Мадсь келей куз алов ловонь шалашкес, 

Ды ськамонзо тосо, вить бока лангс мадезь, 
Эсь эрямодонзо пек кувать арсесь. 

»—BaHa ривезькесэ,—кортась сон эськанзо,— 
Ловить сехте бойкакс ды сехте ‚ежовокс; 
Лацить сонзэ коряс эрьва кодат баснят, 
Эрьва-мень евтнемат ды кувака евкст, 
Кортыть сыре ломать, кортыть вишка эйкакшт 
Те помила пулонть превей чидензэ; 

Евтнить, кода маньши сон вирень звертнесэ, 
Кода сэвекшнизе овтонть медензэ. 

Ансяк нумолкаень сех берянь эрямось: 

Эрьва вишка зверне сонзэ тандавтсы. 

Вант, тесэ варака копорде кундасы 

Или ривезь пенькас пильгеде эшксы, *) 

Ков иля велявто—эрьва косо калмо...“ 

Тесэ нумолкайнесь мик авардезевсь, 

Ды, KaBTO кеднесэ ‘пси конянзо кундазь, 
Кузонтень нежедезь, истяк матедевсь... 


1) Охотникть, евтнить, што ривезесь нумолонть куло- 
втсы, пенькас или жо тумо комельс эшкезь, 

Мадсь ды кеи чудной он: 
Вана пойде ярсни сон... 

А васолга, просекканть 

Юты хитрой ривезьке, 

Пшти нерензэ кепедезь, 
Перть пельга коштонть никси. 
Нумолкайнесь-косоесь 

Поенть экшес ландявсь мик. 
Сон чаркодсь, што ривезькенть 
Сурбуванзо тей чавить. 
Алкукс истя лиссь тевесь: 
Уро сельме ривезькесь, 

Прок меньгак апак сода, 

Лов ланга следэнь кодазь, 
Васня састо малав сась 

Ды мейле кирнявтсь кода!— 
Мельга-мельсек напустясть, 
Ловонь буря мельгаст стясь. 

Чувто-кандо юткова 
Вармакс ливтить кавонест. 
Икилев кинть ванномсто 
Якить .сельмест каямокс. 
Вана ашти пандо пря. 
Ды$мезе тесэ, мерят? 
Ваны косой нумолнэсь: 


Ашти овтонь берлога... 

„— Эх,—арьсезевсь нумолнэсь,— 
Кода неян—вейке песь, 

Эрявсь ней монь эрямом... 

Улезэ хоть мезе тень, 

Чопавтан те варянтень“, 
— Эге,—пшкадевсь ривезькесь,— 
А ванстови тенть оймесь“. 

Пулякс косоенть мельга 

Чопавтсь сонгак берлогас, 
Нежедизе нумолнэнть 

Эзем прясо стенантень. 

Но... соракадсь телазо, 

Кургозояк автевсь мик, 

Зярдо порогонть вакссто 

Кавто пондакш овтот нейсь... 

„— Ба,—рангстась вейке OBTOCb,— 
Апак учо—кавто гость. 

Арак, баба, кенкшенть лангс, 
Штобу сынь иляст лисевть, 

Монсь жо селянкань пидемс 
Лазнан коське поень чевть... 

Ну, конань васня пидемс? 

Тонть ли косой сельмине? 

„— Пидек монь, нать вейке песь,— . 
Мерсь састынька нумолнэсь.— 
Монень яла теке уш 

Совамс котелс пиеме, 

Ансяк теде икеле арсян лезэнь тееме 
Тонеть, овто, нить марто. 
Вана мейсэ тевесь, брат: 
Аштян чияк куз ало, 

Ванан, ютыть икельган 
Кавто покш сакал атят. 
Пилень сурсон урядынь 

Ды мезе, мерят, маринь? 
„— Адя, кум,—мери сыресь, 
Кацялай пандонть чирес, 
Овтонь пизэнть мусынек 
Ды Мишкань нинзэ марто 
Мушкине лангс сайсынек“. 
Ансяк неть валтнэнь маринь, 
Весе-вийсэ тей ношкстынь, 
Но Ватракш кужонть ваксто 
Ким ривезесь пиризе. 

„— Ардт мекев!— 
Рангстась монь лангс,— 
Нейке сездян пангсонь-пангс! 

„—А-а-а!—чаркодсь тесэ овтось,— 


Вана сон, пондакш пулось, 
Тонть эзь нолда евтамо— 
Арсесь монь чавовтомо? 

Сака тей!-—цюланс сонзэ, 
Мейле кортнян мартонзо. 
Нумолкайнень, бабакай, 

Макст медь парь кедь пезэнзэ, 
Кадык каванясынзе 
Тантейнестэ эйдензэ. 


Овтонь кедьстэ лисемстэ 
Нумолкайнесь-превейнесь 
Ривезентень каштансто 
Цюлан вальмас пейдезевсь: 
»— Hy, кодат тевтне, кума? 
Пси толтомо пицевить? 
Мернинь ведь: яксек, ривезь, 
Нумолкайде ве енга!.. 

Нама, кунсуловлитя, — 

Тезэ аволить понго“. 

Лиссь нумолнэсь кудостонть 
Ушов, прянзо кепедезь, 

Ды эрьва вастозентень 
Евтнесь, кода мельганзо 
Ардтнесь дурак ривезьке, 
Кода сон те ривезенть 


Пек превейстэ манизе, 

Овтонь пизэс панизе. 

- * ЕУ 

* 

Нумолкайде покш славась 
Зэрнезь виртнева ютась. 
Весе звертне, нармутне, 
Пирень, паксянь эрийтне 
Нумолкайнень кудос CACTb 
Ды сонзэ ламо превде 
Дивсезь вейкест пес кортасть. 
Сехте мейле кортазевсь 
Сыре нумол—седой пря: 
»— Мон, мери, тынденк умок 
Масторонть лангсо эрян, 
Но те шкас эзинь марсе 
Истят пек покш дивань тевть, 
Штобу косой нумолонть 
Ривезень кенже алдо 
Идевлизь бу’ламо превть... 
Монь койсэ, те нумолнэнть 
Кеденек лангс озавтомс, 
Моро, музыка марто 
Виренть келес ютавтомс!“ 


Ao Damen nen 


Тесэ покш пеке слонось 
Хоботонзо стявтызе 

Ды превей нумолкайненть 

Сонзэ пес озавтызе. 

Зэрькстась мазый музыкась 
Jlamo Cano вайгельсэ, 

Жойнезь срадсть виренть келес 
Морот пек ламо кельсэ. 
Колмо чить ды колмо веть 
Вирьсэнть праздник праздновасть, 
Певтеме моротнесэ 


Виренть келес сынь морасть 
Ды, паряк, кувать еще 
Молевель истя шалтось 
Но... мезе тынь мердядо? 
Сыргойсь косой нумолось... 
Сыргойсь... Ванны перть-пельга,— 
Ашти вить бока лангсо 
Мадезь теке шалашсонть, 
Вакссонзо кияк арась, 
Ансяк сермав шекшата 
Ундов поенть чупонясь... 

клинсэ, правильной треугольниксэ. 

Весть идем-галань покш стая, 
сексня юг енов ливтямо шкасто чок- 
шне малав пачкодсь Черной морян- 
тень. Сынь эсть туе морянть вельк- 
ска ливтямо, но ливтясть береконть 
ежова—удобной. удома таркань 
вешнеме. Сень таркас, штобу лив- 
тямс видестэ, ялгатненень апак меша, 
эрьва галась кармась причудли- 
вой минень-сюнонь линиянь тейнеме. 
Нармутне ертневсть то вить,то керш 
енов ды эрьва минутасто эшкевильть 
лия марто. 

Истямо ладсо мольсь се шкас, 
знярдо галатне мекев эсть строяво 
треугольникекс. 

Мекс жо сынь не могли ливтямс 
порядкавтомо стаясо, кода ливтить 
озязтнэ, чавкатне ды лия вишка нар- 
мутне? 

Те кевкстеманть лангс макссь от- 
вет советской ученоесь Шулейкин. 
Сложной опытнэнь ды вычисления- 
тнень ютавтозь, сон установил, што 
зярдо ливтить поки нармуть, сынст 
малава теевить воздушной течениянь 


виев струят. Ливтить нармутне ряд- 
сек—неть течениятне сынст эйсэ 
тулкадить вейс. Ливтить нармутне 
вейке-вейке мельга—воздушной Te- 
чениятне тулкадить удалов удал- 
сенть. Но бути нармутне строявить 
ступенькасо,—истя, кода ливтямо 
шкасто молить идем-галатне или 
паватне‚, —воздушной течениятне а 
мешить тенст ливтямосонть. 


Зярдо ливтнить вишка нармутне, 
истя жо теевкшныть воздушной 
теченият, но сынь эрсить истят сла- 
бойть, што сынст каршо пек шож- 
дасто ливтить мик озязтнэ. Вана 
мекс вишка нармутне могут ливтямс 
порядкавтомо стаясо, покш нармутне 
жо ливтить ансяк. виде стаясо. 


Зярдо морява уить кораблят,сынст 
ютксо истя жо эрсить теченият, 
но аволь воздшунойть, ведень. Бути 
бойкасто. молиця военной кораблят- 
не арсить улеме рядсек, сынь могут 
эшкевемс вейке-вейкест марто. Сек- 
скак походсо кораблятне зардояк 
а уить параллельной курссо, рядсек- 
рядсек. 


Ф7 

_ ИНТЕРЕСНОЙ ЗАДАЧАТ 


Дедань задачазо 


Ежов ломанесь монь дедам. Вана 
нейгак Вася ялганть туртов макссь 
20 трешник ярмак ды кучизе ба- 
заров алонь рамамо. 

— Вана теть 20 трешник, — мери 
дедам, — рамак неть ярмактнень 
лангс 20 алт. Больше ярмак эсить 
иля путо. 


Кода топавтызе те заданиянть 
Вася, бути алтнэнь питнест истят: 
галань алонть — З трешникть, ут- 
кань — 2 трешникть ды саразонь — 
пель трешник. 


Кучизе Роман Бабин 


БАССР, Федоровка веле. 


Буквань задача. 
Диван. Рука. Остров. Веки. 


Лацинк эрьва валсонть букват- 
нень истя, штобу лисевельть Совет- 


ской Союзонь кавто ошонь ды кавто 
леень · лемть. 


Интересной манявкс 


Учителесь макссь ученикентень 
числа, конань эрявсь явомс нилев 
ды полученной частностентень при- 
бавамс кеветее. Тень таркас учени- 
кесь, манявозь, те числанть нилексть 


покшолгавтызе, произведениянть 
эйстэ жо сайсь кеветее. Те манявк- 
сонть лангс апак вант, ученикесь 
получась виде ответ. 

Кодамо числа макснесь учителесь? 

пионерэнь ды школьникень журна- 

лонть лангс. Журналонть нолдь 

цянзо: ВЛКСМ-нь Мордовской обко- 

мось ды МАССР-нь НКП-сь. Лиси 

эрьва ковсто. Подписканть прими 
эрьва письмоносецэсь. 

